open-index/open-wikipedia-markdown huggingface dataset:
Lunderød stadion

**Lunderød stadion** er Arendal kommunes hovedanlegg for friidrett og har også en gressbane for fotball. 

Anlegget åpnet 16. juni 1988 og inneholder også et idrettshus med garderober og forsamlingslokale. Idrettshuset leies ut til lag og foreninger og private selskap. 

Banen ligger på Lunderød, vest i kommunen. Den ligger fint til med en tribune på hver side og gressvoller rundt hele banen hvor publikum også kan sitte. Tilskuerrekorden er over 3000 og er satt i en U-landskamp i fotball.

Anlegget ble pusset opp i 2017/2018. 

## Kilder
* Arendal kommunes hjemmeside
* Agderpostens e-arkiv

## Eksterne lenker
*
Flamingo internasjonale lufthavn

**Flamingo internasjonale lufthavn**, også kjent som **Bonaire internasjonale lufthavn**  er en internasjonal flyplass som ligger ved Bonaires hovedstad Kralendijk. Flamingo lufthavn er et lokalt knutepunkt for KLMs flyvninger til enkelte destinasjoner i Sør-Amerika.

## Flyselskaper og destinasjoner

De følgende selskapene flyr til Bonaire:
* Air Jamaica (Montego Bay [frem til 8. mars])
* American Airlines
** American Eagle (Executive Air) (San Juan)
* Arkefly Bonaire (Amsterdam, Curaçao)
* Continental Airlines (Houston-Intercontinental, Newark)
* Caribair (Santo Domingo)
* Delta Air Lines (Atlanta [Starter 9. februar])
* Divi Divi Air (Curaçao)
* Dutch Antilles Express (også kjent som DAE) (Aruba, Bogotá, Caracas, Curaçao, Santo Domingo, St. Maarten, Valencia; alle via Curaçao bortsett fra enkelte til Aruba)
* E-Liner (Curaçao)
* EZAir (Curaçao)
* Insel Air (Curaçao)
* KLM (Amsterdam, Guayaquil, Quito)
* Tiara Air (Aruba)
* Transaven (Venezuela)

## Eksterne lenker

* Flamingo Airports offisielle nettsted  
* Flamingo Airport: Historie  
* Flamingo Airports kontrolltårn 
* Flamingo Airport på A-Z World Airports
Tordis Ørjasæter

**Tordis Ørjasæter** (født **Greni**; 1927–2026) var en norsk forfatter, litteraturkritiker og professor i spesialpedagogikk. Hun var aktiv til det siste og ga ut boken *Stadig fortsetter jeg å leve* i 2024 om alderdommen.

Ørjasæter studerte pedagogikk og ble mag.art. i 1957. Hun var litteraturkritiker i *[[Nationen]]* og sekretær for Riksteateret. Hun arbeidet blant annet med kultur og litteratur for psykisk utviklingshemma og språksvake. Ørjasæter hadde i mange år oppdrag som guide i Roma. Hun utga en rekke bøker, blant annet fagbøker om barnelitteratur, flere biografier og romanen *En borgerlig pike*. Hun var litteraturkritiker i flere aviser.

Ørjasæter mottok Askeladdprisen fra Norsk barnebokforum i 1981 og Brageprisen i klassen generell litteratur i 1993 for biografien *Menneskenes hjerter. Sigrid Undset – en livshistorie*. Dette regnes som et hovedverk om Undset. I 1997 ble hun tildelt Jonasprisen.
  
Tordis Ørjasæter ble født 25. mars 1927 i Oslo, og døde på sin 99-årsdag, 25. mars 2026, i Oslo. Hun var gift med oversetteren og forfatteren Jo Ørjasæter, var mor til Elin Ørjasæter og litteraturviteren Kristin Ørjasæter, og søster til musikkforskeren Liv Greni. Tordis Ørjasæter vokste opp vest i Oslo med foreldre som var lærere.

Sønnen Dag Tore er autistisk og dette var tema i forfatterskapet, blant annet i boken *Kjærligheten har sitt eget språk* fra 2017.

## Bokutgivelser
* 1959: *Med barn i teater; et forsøk på å belyse hvordan barn i første klasse reagerer på en teaterforestilling*
* 1969: *Handicappede barn og bøkene*
* 1971: *Ikke som de andre? Barn og ungdom med handikap*	
* 1971: *Massemediene og barneboken*
* 1976: *Boka om Dag Tore* – biografi om forfatterens autistiske sønn
* 1978: *Barn og bøker* – sakprosa, ny og omarbeidet utgave 1987
* 1981: *Barn kultur kreativitet* – medforfatter, sakprosa
* 1985: *Møte med [[Tove Jansson]]* – biografi
* 1993: *Menneskenes hjerter. [[Sigrid Undset]] – en livshistorie* – biografi tildelt Brageprisen (Aschehoug forlag)
* 1996: *Sigrid Undset og Roma* – biografi, Aschehoug
* 2000: *[[Nini Roll Anker]] – en kvinne i tiden* – biografi skrevet med mannen Jo Ørjasæter, Aschehoug
* 2001: *En borgerlig pike* – roman, Aschehoug 2001)
* 2005: *Inn i barndomslandet : Tove Jansson – Sigrid Undset – [[Selma Lagerlöf]]* 
* 2006: *Blomstergleder hos Kristin Lavransdatter*
* 2009: *Dagen og dagene* – roman basert på forfatterens personlige erfaring fra da mannen Jo Ørjasæter døde.
* 2012: *Den yngste : en legende* – barnebok, IKO-forlaget.
* 2015: *I hodet på en gammel dame* - Kagge forlag - *[B]oken for dem som er blitt gamle*
* 2017: *Kjærligheten har sitt eget språk - en mors fortelling*. Kagge forlag. ISBN 9788248920656
* 2021: *Vi er ikke alene*
* 2024: *Stadig fortsetter jeg å leve*. Cappelen Damm

## Referanser


## Litteratur
*  Nan Bentzen Skille «Tordis Ørjasæter. En formidler i særklasse»  Minibiografi i *Prosa* 06/07

## Eksterne lenker
*  Tordis Ørjasæter i Forfatterkatalogen hos Norsk Forfattersentrum
*  Tordis Ørjasæter hos Aschehoug
*
Simien nasjonalpark

**Simien nasjonalpark** er en nasjonalpark i Amhararegionen i Etiopia. Parken dekker Semienfjellene og fjelltoppen Ras Dashen, som er det høyeste fjellet i landet (4&nbsp;624 moh), og Afrikas niende eller tiende høyeste punkt, avhengig av hvordan man regner. Landskapet er formet av erosjon, og byr på høye tinder og bratte daler.  Det er regelmessig snø i fjellene. 

Nasjonalparken ble opprettet i 1969, og er biotopen til flere svært sjeldne dyrearter: etiopisk ulv (*Canis simensis*), geladaaper (*Theropithecus gelada*) og etiopiasteinbukk (*capra walie*). Den siste er endemisk for parken.

Parken var en av de aller første verdensarvområdene. På grunn av fall i bestanden av flere arter, ble parken oppført på listen over truede verdensarvsteder i 1996. I 2017 ble forvaltningen av parken ansett som forbedret, og problemene med overbeite og påvirkning fra besøkende redusert. Nasjonalparken ble derfor tatt ut av listen over truede verdensarvsteder.

## Referanser


## Litteratur
* Clive Nicol. *From the Roof of Africa*. 1971. ISBN 0-340-14755-5

## Eksterne lenker
* Offisielt nettsted
* FNs faktaark om Simien National Park Besøkt 18. juni 2020.
* Om Simien National Park på nettstedet *Natural World Heritage Sites*. Besøkt 18. juni 2020.
* addistribune.com ''Simien Mountain Adventure – Part I''  Part II   Part III
Brundalen

**Brundalen** ligger øst i Trondheim, i tidligere Strinda kommune. Første stavelse brun skal bety brønn, dvs at i området var det flere gode brønner i et distrikt der det ellers var vanskelig å finne godt drikkevann. Brundalen var opprinnelig en plass under gården Rotvoll Øvre, og ble fradelt fra denne i 1925.

I området finnes i dag Brundalen skole, Brundalsgrenda barnehage, Leistad barnehage, Brundalen helse- og velferdssenter og Brundalen tannklinikk. I tillegg ligger Charlottenlund helse- og velferdssenter og Charlottenlund videregående skole på Brundalen, rett ved grensen mot Charlottenlund.

I årbok for Strinda historielag Strinda den gang da 2003 er området Brundalen&ndash;Øvre Charlottenlund beskrevet.

## Veier ved Brundalen
* Aunegrenda
* Alexander Holsts veg
* Andreas Claussens veg
* Brundalen (vei)
* Brundalsgrenda
* Christian Bloms veg
* General Wibes veg
* Leistadgrenda
* Leistadvegen
* Yrkesskolevegen

## Se også
* Charlottenlund videregående skole
* Ergoterapihøgskolen i Trondheim

## Kilder
* Wilhelm K. Støren: Sted og navn i Trondheim
* Strinda historielag

## Litteratur
*

## Eksterne lenker
* Strinda historielag
* Brundalen barneskole 
* Brundalen videregående skole
* Brundalen sykehjem
* BCSK skolekorps
Holmsve

**Holmsve** er et norsk danseband som ble etablert i 1997. Bandet spiller hovedsakelig egne låter med tekster på trøndersk dialekt. Debutalbumet *[[Det e lov å ha drømma]]* ble utgitt i september 1998 på bandets eget produksjonsselskap, Holmsve Production. Tittellåten «Det e lov å ha drømma» tilbrakte totalt 46 uker på listen til radioprogrammet *[[Dansebandtoppen]]*, og sangen kom også inn på dansebandlister utenlands. I april 2004 vant Holmsve Årets Dansebandmelodi 2004 i Storstuggu på Røros. Finalen ble sendt på NRK 1, og bandet vant med sangen «Linedancebølgen går». Sangen var inne på *[[Norsktoppen]]* i 13 uker, hvorav seks uker på førsteplass. Holmsve spilte også da NRKs radioprogram *[[På dansefot]]* feiret sitt 10-årsjubileum høsten 2004.

## Medlemmer
* Joar Petter Holmsve, vokalist og bandets grunnlegger, bosatt i Steinkjer, har tidligere spilt keyboard i Scandinavia
* Ronny Vaagen, keyboard/vokal, har tidligere spilt i blant andre Action, Jan Ronny's, Confusion, Horny Haugums, Yankee, Tabasco Band, Gladiolus storband og diverse revyorkester
* Harald Fjelldal, bass/vokal, bosatt på Snåsa, tidligere medlem i Scandix og Horny Haugums 
* Lars Westerfjell, trommer/vokal, bosatt i Levanger, tidligere trommeslager i Malice, Hainnlaget og Air 
* Tommy Roten, steelgitar, bosatt i Vanvikan, debuterte som steelgitarist i Dirty Boots

## Årets Dansebandmelodi
NRK P1 arrangerte i årene 1998-2005 (unntatt i 2000) konkurransen Årets Dansebandmelodi, der finalen ble TV-sendt. Holmsve var det eneste bandet som var representert ved samtlige konkurranser. 

* 3.-plass i 1998 med «Det e lov å ha drømma» 
* 3.-plass i 1999 med «Puerto Rico» 
* 3.-plass i 2001 med «Du e så hærlig» 
* 5.-plass i 2002 med «Har du løst, har du lov» 
* 3.-plass i 2003 med «Stjerneskudd i natten» 
* 1.-plass i 2004 med «Linedancebølgen går» 
* 8.-plass i 2005 med «Klassefesten» 

## Diskografi
### Album
* *[[Det e lov å ha drømma]]* (Holmsve Production 1998) 
* *[[En rød liten rose]]* (Holmsve Production 2001) 
* *[[Linedancebølgen går]]* (Tylden & Co. 2004) 
* *[[På en stein neddi fjæra]]* (Morning Light Records 2007)
* *[[Holmsve Beste]]* (2008)
* *[[Tidsmaskin (Holmsve)|Tidsmaskin]]* (2009)
* *[[Te krampa tar oss]]* (Tylden & Co 2013)

### Samleplater der Holmsve deltar

* *På Dansefot – Norges beste danseband '98* 
* *NM 1999 for danseband 1999* 
* *Årets Dansebandmelodi 2001* 
* *Årets Dansebandmelodi 2002* 
* *Dansebandfestivalen Seljord 2002* 
* *Årets Dansebandmelodi 2003* 
* *Årets Dansebandmelodi 2004* 
* *Dansefestivalen i Sel 2004* 
* *10 år På Dansefot*  (dobbel-CD) 
* *På dansefot 2* 
* *Årets Dansebandmelodi 2005* (dobbel-CD) 
* *Dansebandfestivalen Seljord 2005* 
* *Dansefestivalen i Sel 2005* 
* *På dansefot 3* 
* *Dansebandfestivalen Seljord 2006* 
* *Dansefestivalen i Sel 2006* 
* *Dansebølger 2007* 
* *På dansefot 5*
* *På dansefot 6*

## DVD-utgivelser
Holmsve deltar med sanger på tre av utgivelsene i DVD-serien *Danseband Jukebox*. 

## Eksterne lenker
* 
*
Live view

**Live view** er en funksjon som tillater digitale speilreflekskameraer å bruke skjermen som en søker. Dette gjør det mulig å forhåndsvise utsnitt og eksponering før man tar bilde. I de fleste kameraer med denne funksjonen er forhåndvisningen generert ved hjelp av kontinuerlige og direkteprojiserte bilder som dannes av objektivet på bildesensoren. Den elektroniske skjermen dette vises på kan enten være en LCD-skjerm eller en elektronisk søker (EVF).

## Modeller som støtter live view

* Canon: 20Da, 40D, 50D, 250D, 450D, 500D, 550D, 600D, 1000D, 1100D, 1D Mark III, 1Ds Mark III, 5D Mark II, 7D, 60D, 1D Mark IV
* Fujifilm: FinePix S3 Pro, FinePix S5 Pro, FinePix IS Pro 
* Leica: Digilux 3
* Nikon: D90, D300, D300s, D700, D5000, D3100, D3, D3x, D7000
* Olympus: E-10, E-20, E-330, E-410, E-420, E-450, E-510, E-520, E-620, E-30, E-3, E-5
* Panasonic: DMC-L1, DMC-L10
* Sony: A300, A330, A350, A380, A500, and A550
* Pentax: K20D, K-7, K-x
* Samsung: GX-20
Minerogen

**Minerogen** er et begrep som brukes i naturfagene om forhold knyttet til jordas mineraler. Eksempler er *[[Myr#Jordvannsmyr|minerogen myr]]*, som påvirkes av den underliggende mineraljorda, og minerogen jord og minerogen strand, som for det meste består av fjell, stein, grus og/eller sand.
Det motsatte er organogen, altså forhold knyttet til organisk materiale.

## Referanser
Boris III av Bulgaria

**Boris III av Bulgaria** (1894–1943) var tsar av Bulgaria fra 1918 til 1943. Han var født *Boris Klemens Robert Maria Pius Ludwig Stanislaus Xaver*.

Boris var av huset Sachsen-Coburg-Gotha. Han etterfulgte sin far, Ferdinand I som tsar 3. oktober 1918 etter at faren hadde abdisert som resultat av første verdenskrig. Under krigen hadde Bulgaria stått på Tyskland, Østerrike-Ungarn og Det osmanske rikets side.

Det var mye politisk uro i landet i Boris' regjeringstid og han ble utsatt for flere attentatforsøk.

Da andre verdenskrig brøt ut, valgte han å stille seg på Tyskland og Hitlers side, blant annet så åpnet han i mars 1941 landet for tyske tropper under angrepet på Hellas.

Etter et møte med Adolf Hitler i hans hovedkvarter i august 1943 kom Boris III hjem dødssyk. Hans plutselige død kort tid etter førte til rykter om at han skulle ha blitt myrdet på Hitlers ordre.

## Ekteskap og barn
Tsar Boris III giftet seg 25. oktober 1930 med prinsesse Giovanna av Italia (1907–2000), datter av Viktor Emmanuel III av Italia. 
Barn:
* Marie-Louise av Bulgaria, født 13. januar 1933
* Simeon av Sachsen-Coburg-Gotha, født 16. juni 1937.

## Referanser
Linden

**Linden** er navnet på flere tyske byer, blant andre:
*Linden (Ditmarsken)
*Linden (Hessen)
*Linden (Pfalz)

Nærliggende navn: *[[Linde]]*, *[[Lind]]*, *[[Unter den Linden]]*
Sarzbüttel

**Sarzbüttel** er en kommune i kretsen Ditmarsken i Schleswig-Holstein, Tyskland. Sarzbüttel hører under Midtre Ditmarskens amt, og lå inntil 25. mai 2008 i Meldorflands amt.

## Referanser


## Eksterne lenker
*
Gunnar Torvund

**Gunnar Torvund** (1948–2019) var en norsk billedhugger og maler. 

Han var utdannet fra Kongelige Danske Kunstakademi i København 1968-1970 og fra Statens kunstakademi 1970-1972. Han debuterte på Charlottenborg Forårsudstilling i 1970, på Høstutstillingen i 1971 og med separatutstilling i Oslo Kunstforening i 1974. 

Blant hans utsmykningsoppdrag finnes flere altertavler, og bidrag til Mortensrud kirke. Han hadde arbeidsstipend 1977-79, 1994-96 og garantiinntekt fra 1999. Han mottok Ingeborg og Per Palle Storms ærespris i 2007. Torvund vokste opp i Hå kommune på Jæren og var bror av lyrikeren Helge Torvund.

## Kirkeutsmykninger
* Altertavle, Furuset kirke (1980)
* Altertavle, Eidsvåg kirke (1982)
* Tornekrone over alteret, Hundvåg kirke (1983–84)
* Altertavle, Lura kirke (1988)
* Altertavle, Greåker kirke (1992)
* Altertavle, Voksen kirke (1998)
* Altertavle, Nore Neset kirke (2000)
* Altertavle, Veldre kirke (2000)
* Altertavle, Mortensrud kirke (2002)
* Altertavle og annen utsmykning, Nærbø kirke (2005)
* Videreutvikling av altertavle, Stathelle kirke (2011)

## Referanser


## Litteratur
* Harald Flor og Kjartan Fløgstad. *Gunnar Torvund*. Labyrinth Press, 1998. ISBN 9788273930743
* Gunnar Danbolt. *Gunnar Torvund*. Bergen Kunstforening, 1987
* Erik Egeland. «Skulptøren av det indre liv» I: *KUNST*, nr 2, 1983
* Gunvald Opstad. «Som et godvær inn i vår kunst» I: *Arena*, 1982
* Gunnar Sørensen. «Konstruksjon-Uttrykkskraft-Visjon» I: *KUNST*, nr 1, 1979

## Eksterne lenker
* Gunnar Torvund i Norsk kunstnerleksikon
* Gunnar Torvund i Norsk biografisk leksikon
* norges-bank.no: Skulpturen ''Spelet'' i bankens takhave
* kunstsamlingen.uio.no: ''kapellet på Blindern''
* kkv.no: kunsten i Mortensrud kirke
* "På flyplassen, eg skal heim"; portrettprogram i NRK, 1982. 29 minutter
Rana kommunestyre 1972−1975

**Rana kommunestyre 1972−1975** er en oversikt over representanter og vararepresentanter («varamenn») i Rana kommunestyre, etter kommunestyrevalget i 1971.

## Kommunestyrevalget 1971

I motsetning til de to forutgående perioder (1964–1971) hadde ikke Det norske Arbeiderparti ved valget i 1971 flertallet av velgerne bak seg. Partiet hadde likevel fortsatt rent  flertall i kommunestyret, og fikk 8 av 15 medlemmer i formannskapet.

Alf Andreas Øverli var ordfører og Sigbjørn Eriksen var varaordfører i denne perioden.

### [[Det norske Arbeiderparti]]

### [[Sosialistisk Venstreparti]]

### [[Frie Folkevalgte]]

### [[Høyre]]

### [[Senterpartiet]]

### [[Norges Kommunistiske Parti]]

### [[Kristelig Folkeparti]]

### [[Venstre]]

## Kilder
*Statistisk sentralbyrå
* Digitalarkivet, Rådhuset, Rana kommune v / Eli Solbakken, 28. april 2007
Langnesemangust

**Langnesemangust** (*Crossarchus obscurus*) stammer fra mungofamilien og er innfødt i Vest-Afrika. Den har korte ben, en kort stiv hale, små ører, lange klør, små svartfargede øyne en langstrakt nese. Den er i voksen størrelse rundt 33&nbsp;cm, med en vekt på ca. 1&nbsp;kg. Langnesemangusten har et variert kosthold grunnet dens klatre- og graveferdigheter. Dens måltid består av larver, insekter, ferskvannskrabber, reptiler, frukt, bær og små gnagere. 

Den er veldig sosial og lever som oftest i familier på 10 til 20 dyr.

## Eksterne lenker
*
Gödel, Escher, Bach: an Eternal Golden Braid

***Gödel, Escher, Bach: An Eternal Golden Braid*** (eller ***GEB***) er en bok skrevet av Douglas Hofstadter. Den ble publisert i 1979 og vant Pulitzerprisen i 1980. En ny utgave fra 1999 (ISBN 0-465-02656-7) har et nytt forord av Hofstadter, men er ellers uendret. Av utgiveren er den beskrevet som «en metaforisk fuge om menneskesinn og maskiner i Lewis Carrolls ånd».

Denne boka har inspirert tusener av studenter til å gjøre karrière innen informatikk og kunstig intelligens.

Overfladisk sett, redegjør *GEB* for temaer i logikeren Kurt Gödel, kunstneren M. C. Escher og komponisten Johann Sebastian Bachs liv og virke og hvordan disse er sammenvevd. På et dypere nivå, er boken en detaljert og spissfindig utredning av fundamentale begreper om matematikk, symmetri og intelligens.

## Personer i GEB

* Johann Sebastian Bach
* M. C. Escher
* Kurt Gödel
* Charles Babbage
* Lewis Carroll
* Georg Cantor
* Alonzo Church
* Fredrik den store
* Douglas R. Hofstadter
* Johann Philipp Kirnberger
* René Magritte
* Marvin Minsky
* Johann Joachim Quantz
* Alfred Tarski
* Alan Turing
* Zhaozhou
* Terry Winograd
Øistein Mjærum

**Øistein Mjærum** (født 26. juli 1973) er en norsk politiker (KrF). Han er kommunikasjons- og markedsdirektør i Norges Røde Kors. Han har tidligere vært stabssjef for Oslosenteret for fred og menneskerettigheter.

Mjærum var politisk rådgiver for statsminister Kjell Magne Bondevik fra 2001 til 2005. Før det var han informasjonsrådgiver i KrFs stortingsgruppe og informasjonssekretær ved KrFs landskontor.

## Eksterne lenker
*
Herman Kjøl

**Herman Kjøl** (født 30. januar 1984) er en norsk skuespiller. Han spilte «Cato» i TV-serien *Nettravnene* (NRK 1999) og «Bjøro» i TV-serien *Yggdrasil* (NRK 2002). 

Kjøl vokste opp i Sandefjord, og gikk på musikk, dans og drama-linjen ved Sandefjord og Greveskogen videregående skole. I 2003 flyttet han til Danmark for å gå folkehøgskole. Herman Kjøl er nå bosatt i Oslo, og begynte å jobbe som barneskolelærer i 2008.

## Eksterne lenker
*
Persbråten Basketballklubb

**Persbråten Basketballklubb (PBBK)** (stiftet 1967) er en av de eldste klubbene i Oslo og Akershus Basketballkrets. PBBK er med omkring 230 aktive spillere også den største basketballklubben i kretsen.

PBBKs herrelag spiller i 1. divisjon og vant både sluttspillet og serien i 2002. Herrelaget spilte BLNO i  sesongen 2016-2017.  PBBKs damelag spilte i regional 1. divisjon frem til og med 2005.

PBBK har sitt geografiske tyngdepunkt i omradet Huseby – Voksen – Grindbakken – Hovseter. De fleste av mini- og juniorspillerne går på skolene i området rundt Hovseterhallen: Steinerskolen, Huseby, Hovseter og Voksen skole.

PBBKs hjemmebane er nye Persbråtenhallen (ved Hovseter T-banestasjon). Tidligere hjemmebane var Hovseterhallen fram til 2011. Klubben bruker også gamle Pershallen og Holmen skole som treningsbaner. (Husebyhalle) ble brukt tidligere til yngre lag).

## Kamper per sesong fra 1967 og fremover



### 1970-tallet



*1973-1974 (oversikt mangler)*



*1977-1978 (oversikt mangler)*

### 1980-tallet




### 1990-tallet












### 2000-tallet



- True Shooting Percentage; TS% - Points Per Shot; PPS






### 2010-tallet






## Eksterne lenker
* 
*https://www.facebook.com/Persbraaten/
*
Canon EOS 30D

**Canon EOS 30D** er et semiproft digitalt speilreflekskamera som er produsert av Canon. Kamera ble introdusert 21. februar 2006 og tok over for forgjengeren Canon EOS 20D. Noen av oppdateringene er:
* 2,5 tommer LCD-skjerm med 230&nbsp;000 piksler
* 3,5&nbsp;% Punktmåling
* Større buffer for fotoserier  gir plass til 30 JPEG, 11 RAW  og 9 RAW+JPEG i serie
* 10&nbsp;% bedre batterikapasitet
The Code Is Red…Long Live the Code

***The Code Is Red...Long Live the Code*** er det britiske bandet Napalm Death's elevte studioalbum. Det ble utgitt i 2005. En musikkvideo for «Silence is Deafening», redigert av Roger Johansson, ble utgitt senere samme år.

Albumet inneholder gjesteopptredener av Jello Biafra fra Dead Kennedys, Jamey Jasta fra Hatebreed, og Jeff Walker, som tidligere spilte i Carcass.

## Sporliste
# «Silence Is Deafening» – 3:48
# «Right You Are» – 0:52
# «Diplomatic Immunity» – 1:45
# «The Code Is Red...Long Live the Code» – 3:30
# «Climate Controllers» – 3:06
# «Instruments of Persuasion» – 2:59
# «The Great and the Good» – 4:10
# «Sold Short» – 2:47
# «All Hail the Grey Dawn» – 4:13
# «Vegetative State» – 3:08
# «Pay for the Privilege of Breathing» – 1:46
# «Pledge Yourself to You» – 3:14
# «Losers» – 4:24 (finnes kun på digipak-utgaven) *****
# «Striding Purposefully Backwards» – 2:53
# «Morale» – 4:44
# «Our Pain Is Their Power» – 4:41

***** Den japanske utgaven har i tillegg «Crash the Pose»

## Besetning
* Mark «Barney» Greenway – Vokal
* Shane Embury – Bass, rytmegitar, backingvokal
* Mitch Harris – Gitar, backingvokal
* Danny Herrera – Trommer
* Jello Biafra – Vokal på «The Great and the Good»
* Jamey Jasta – Vokal på «Instruments of Persuasion» og «Sold Short»
* Jeffrey Walker – Vokal på «Pledge Yourself to You»

## Eksterne lenker
*
Canon EOS 350D

**Canon EOS 350D** er et digitalt speilreflekskamera for nybegynnere som er produsert av Canon. Kamera ble introdusert 19. februar 2005 og tok over for forgjengeren Canon EOS 300D. Noen av oppdateringene var:
*8 megapiksler
*20&nbsp;% lettere enn forgjeneren
*DIGIC II-prosessor
* 3 bilder per sekund
* USB 2.0 (oppgradert fra USB 1.1)
* Compact Flash type II minnekort
* Serieopptak på 14 bilder jpg eller 4 bilder RAW
* ETTL II blits-algoritme
Knut Fossum

**Knut Fossum** (1929–2007) var en norsk pressemann. Han var i mange år direktør for Norske Avisers Landsforbund.

Fossum var opprinnelig utdanna som bokhandler. I 1959 blei han ansatt i avisa *[[Vårt Land]]*, hvor han rykka opp til disponent i 1969. I 1975 blei han direktør i Norske Avisers Landsforbund (seinere Mediebedriftenes Landsforening), ei stilling han hadde fram til 1992.

Fossum var medlem av tallrike utvalg om medienes økonomi, og var særlig engasjert i slikt som pressestøtte, annonsesamarbeid, statens annonseringsplikt og andre forhold vedrørende samarbeid mellom avisene. Han var sentral i å utvikle prosjektet «Avis i Skolen». I 1995 gav han ut *Oslo-aviser i samarbeid gjennom 75 år*.

Han blei tildelt Kongens fortjenstmedalje i gull og Finlands hvite roses orden.

## Kilder
* Nekrolog i *Aftenposten* 10. oktober 2007
* Syttiårsomtale i *Aftenposten* 17. oktober 1999
Stian Sørlie (dramatiker)

**Stian Alf Kristian Sørlie** (1928–2024) var en norsk dramatiker, forfatter og jurist.

Sørlie var utdannet jurist og var advokat, sorenskriver på  Nordvestlandet og byrettsdommer i Oslo. Han var også   teater- og litteraturkritiker og var blant annet styremedlem i teatersenteret Bikuben, medstifter av Oslo Middelalderfestival, styremedlem i Oslo Nye Teaterunion og Statens representant i Norsk Filmtråd.  

Han skrev flere essay-bøker og skuespill. Sørlies dramatikk er oppført i Finland, Sverige, Danmark, Nederland og USA. I 2000 ble hans historiske spill *Spor i stein III* oppført i Middelalderparken i Oslo i forbindelse med byens tusenårsjubileum.

## Bibliografi
* *Interregnum I* &ndash; skuespill (1962) 
* *Drømmen om Gunilla* &ndash; skuespill (1965) 
* *Et godt hode* &ndash; skuespill (1968)
* *Teater i blinde* &ndash; artikler (1969)
* *Eksperiment* &ndash; skuespill (1970)
* *Et tårn inn i himmelen* &ndash; skuespill (1971)
* *Erupsjon* &ndash; essays (1971)
* *Interregnum II* &ndash; skuespill (1974)
* *2 interregna* &ndash; skuespill (1981) 
* *Skiftende skydekke* &ndash; skuespill (1987) 
* *Det konsekvensløse samfunn* &ndash; essays (2001)
* *Kjerne og skall. Et essay om kunst* &ndash; essay (2007)

## Historiske spill
* *Spor i stein* &ndash; (1993)
* *Spillet om byens hjerte* &ndash; (1995)
* *Du tror det ikke før du får se det* &ndash; (1996)
* *Kong Sverre mot bisp Nicolas* &ndash; (1997)
* *Spor i stein III* &ndash; (2000)

## Referanser


## Eksterne lenker
* Stian Sørlie  hos Norske Dramatikeres Forbund
Leaders Not Followers: Part 2

***Leaders Not Followers: Part 2*** er et album fra det britiske bandet Napalm Death. Det inneholder kun coverversjoner av hardcore punk- og metal-sanger.

## Sporliste
# «Lowlife» – 2:22 (Cryptic Slaughter-cover)
# «Face Down in the Dirt» – 1:27 (The Offenders-cover)
# «Devastation» – 2:51 (Devastation-cover)
# «Messiah» – 3:29 (Hellhammer-cover)
# «Victims of a Bomb Raid» – 2:30 (Anti Cimex-cover)
# «Fright Night» – 4:03 (Wehrmacht-cover)
# «War's No Fairytale» – 1:18 (Discharge-cover)
# «Conform» – 1:58 (Siege-cover)
# «Master» – 2:23 (Master-cover)
# «Fire Death Fate» – 3:18 (Insanity-cover)
# «Riot of Violence» – 4:40 (Kreator-cover)
# «Game of the Arseholes» – 1:23 (Anti Cimex-cover)
# «Clangor of War» – 2:32 (Massacre-cover)
# «Dope Fiend» – 1:36 (Attitude Adjustment-cover)
# «I'm Tired» – 0:52 (Die Kreuzen-cover)
# «Troops of Doom» – 2:29 (Sepultura-cover)
# «Bedtime Story» – 2:24 (Dayglo Abortions-cover)
# «Blind Justice» – 1:06 (Agnostic Front-cover)
# «Hate, Fear and Power» – 0:28 (Hirax-cover)

## Besetning
*Mark «Barney» Greenway – Vokal
*Shane Embury – Bass
*Mitch Harris – Gitar, backingvokal
*Jesse Pintado – Gitar (han nevnes i line-up'en, men deltok ikke på dette albumet. Det er Mitch som over-dubber, som på Order of the Leech)
*Danny Herrera – Trommer
*Jim Whiteley – Bass på «War's No Fairytale» og «Game Of The Arseholes»

## Se også
* Leaders Not Followers

## Eksterne lenker
*
Tønnes

**Tønnes** er en dansk og norsk variant av det tyske mannsnavnet *Tönnes*, som er en kjæleform av Anton. Dette navnet har opphav i det romerske familienavnet *Antonius*, som har usikker betydning.

## Utbredelse
Tønnes er et sjeldent navn.

|}

## Kjente personer med navnet
Personene i listen er ordnet kronologisk etter fødselsår.
* Tønnes Hilden (f 1959), dansk forfatter
* Johan Tønnes Løchstøer, norsk advokat og politiker
* Tønnes Andenæs, norsk forlegger og politiker
* Tønnes Frøyland, misjonær
* Tønnes Seland, ordfører i Audnedal kommune
* Tønnes Sirevåg, norsk skoleleder
* Tønnes Birknes, norsk komponist
* Tønnes Rolfsen, skipsbyggmester og verftseier i Kristiansand

## Referanser


## Eksterne lenker
*
Canon EOS 20D

**Canon EOS 20D** er et semiproft digitalt speilreflekskamera som er produsert av Canon. Kamera ble introdusert 20. august 2004 og tok over for forgjengeren Canon EOS 10D. Noen av oppdateringene er:
* 8 megapixel
* 5 bilder pr sek
* støtte for EF-S objektivfatning
* DiGIC II bildeprosessor
Smear Campaign

***Smear Campaign*** er det tolvte studioalbumet til det britiske bandet Napalm Death, utgitt i 2006. Det ble utgitt som en vanlig CD, som en digipak-utgave, med to bonusspor og et klistremerke med coverbildet. Det finnes versjoner av coveret med forskjellige farger.

## Sporliste
# «Weltschmerz»  – 1:27  
# «Sink Fast, Let Go»  – 3:22  
# «Fatalist»  – 2:50  
# «Puritanical Punishment Beating»  – 3:25  
# «When All Is Said and Done»  – 3:00  
# «Freedom Is the Wage of Sin»  – 3:08  
# «In Deference»  – 3:13  
# «Short-Lived»  – 3:05  
# «Identity Crisis»  – 2:43  
# «Shattered Existence»  – 3:10  
# «Eyes Right Out»  – 3:13  
# «Warped Beyond Logic»  – 1:59  
# «Rabid Wolves (For Christ)»  – 1:23  
# «Deaf and Dumbstruck (Intelligent Design)»  – 2:45  
# «Persona Non Grata»  – 2:46  
# «Smear Campaign»  – 2:47  
# «Call That an Option?»  – 3:02  *****
# «Atheist Runt»  – 6:43 *****

***** Bonusspor på digipak-utgaven. Den japanske utgaven har i tillegg en utvidet versjon av «Weltschmerz» (4:38)

## Besetning
*Mark «Barney» Greenway – Vokal
*Shane Embury – Bass
*Mitch Harris – Gitar, backingvokal
*Danny Herrera – Trommer
*Anneke van Giersbergen – Gjestevokalist på «Weltschmerz» og «In Deference»

## Eksterne lenker
*
Canon EOS 10D

**Canon EOS 10D** er et halvprofesjonelt, digitalt speilreflekskamera som er produsert av Canon. Kamera ble introdusert 27. februar 2003 og tok over for forgjengeren Canon EOS D60. Noen av oppdateringene var:

*7 fokuspunkter
*støtte for RAW-formatet
* DiGIC I bildeprosessor
Byron Stroud

**Byron Stroud** (født 12. februar 1969 i New Westminster, Britisk Columbia, Canada) er en canadisk bassist.  Han spiller i dag for metal-bandene Fear Factory, Strapping Young Lad og Zimmer's Hole.

## Biografi
Byron Stroud har vært involvert i Vancouvers heavy metal-miljø siden 1980-tallet. Hans første seriøse band var Caustic Thought, som ble dannet i 1987. I bandet spilte også Jed Simon og Devin Townsend. Etter Caustic Thought fant han veien til Front Line Assembly, som han ble med som trommetekniker på Hard Wired-turnéen. Etter dette ble han med i Strapping Young Lad.

Selv om han hadde vært fast medlem av Strapping Young Lad siden *[[City (Strapping Young Lad-album)|City]]*-albumet i 1997, så ble han i 2004 medlem av Fear Factory på fulltid.  Han figurerte i Fear Factorys besetning på deres album *[[Archetype]]* fra 2004, selv om han ikke spilte på albumet, ettersom alle basslinjene allerede var innspilt av gitaristen Christian Olde Wolbers. Byron insisterer på at han vil ha fokus på begge bandene, så vel som på Zimmer's Hole, et noe komedisk band han spiller i med Strapping Young Lad-musikeren Jed Simon, blant andre.

Byron var også med i , sammen med John Morgan. Han var også med på Devin Townsends punkparodi-prosject Punky Brüster.

Byron er også involvert i Jed Simon's Tenet-prosjekt. Tenet har bare gitt ut en demo, grunnet medlemmenes forpliktelser til Strapping Young Lad. Demoen kan lastes ned fra Tenet's offisielle nettsted 

## Nåværende band
* Strapping Young Lad 
* Fear Factory
* Zimmer's Hole 
* Ani Kyd
* Tenet

## Tidligere band
* Caustic Thought
* Front Line Assembly (som trommetekniker på Hard Wired-turnéen)
* Punky Brüster
* 
* Devin Townsend (på albumet *[[Physicist]]*)

## Diskografi
* 1994 – Caustic Thought – *Caustic Thought*
* 1995 –  – **
* 1996 – Punky Brüster – *[[Cooked on Phonics]]*
* 1997 – Strapping Young Lad – *[[City (Strapping Young Lad-album)|City]]*
* 1997 – Zimmer's Hole – *[[Bound By Fire (Original)|Bound By Fire]]*
* 1998 – Unit:187 – *[[Loaded]]*
* 1998 – Strapping Young Lad – *[[No Sleep 'till Bedtime]]* (live)
* 2000 – Devin Townsend – *[[Physicist]]*
* 2001 – Zimmer's Hole – *[[Legion of Flames]]*
* 2003 – Strapping Young Lad – *[[Strapping Young Lad (album)|Strapping Young Lad]]*
* 2004 – Fear Factory – *[[Archetype (album)|Archetype]]* (Stroud er oppført som bandmedlem selv om gitaristen og eks-bassisten Christian Olde Wolbers hadde spilt inn bassporene.
* 2005 – Fear Factory – *[[Transgression (album)|Transgression]]*
* 2005 – Strapping Young Lad – *[[Alien (album)|Alien]]*
* 2005 – Ani Kyd – *[[Evil Needs Candy Too]]*
* 2006 – Strapping Young Lad – *[[The New Black]]*

## Referanser


## Eksterne lenker
* https://web.archive.org/web/20070928135720/http://www.farbeyondmetal.com/index.php?page_id=943
* http://www.anikyd.com/
* http://www.tenetforce.com/ 
* https://web.archive.org/web/20060712142120/http://www.strappingyounglad.com/
* http://www.legionofflames.com/ 
* http://www.anikyd.com/
* http://www.tenetforce.com/ 
* http://www.unit187.com/
* http://www.fearfactory.com/
* http://www.hevydevy.com
Siril Heyerdahl

**Siril Heyerdahl** (født 1981) er en norsk programleder, programskaper og journalist. Hun har siden 2022 hatt stillingen som programredaktør i NRK Super.

Heyerdahl er utdannet ved Høgskolen i Volda med en bachelor i journalistikk. Hun har også studert filmvitenskap ved Høgskolen i Lillehammer og teatervitenskap ved Universitetet i Oslo.

Hun har jobbet i NRK siden 2005. Der har hun jobbet med programmer som *[[Filmpolitiet]], [[Lydverket]], [[Kveldsåpent]]* og *[[Osenbanden]]* (senere *[[Banden]]*) og *[[Filmplaneten]]*. Hun har også hatt flere lederstillinger i kringkastingen, deriblant redaksjonsleder i P3, redaksjonssjef for fordypende journalistikk i NRK-avdelingen Dokumentar og samfunn, og fra 2022 programdirektør i NRK Super.

Hun er gift med P3-programleder Torkil Risan.

## Referanser
Plenum

**Plenum** er en juridisk betegnelse på et møte hvor samtlige personer innenfor en bestemt enhet, eller lignende, møter. Betegnelsen opptrer spesielt i juridiske og formelle sammenhenger, men kan også brukes andre steder.

Stortinget møtes i plenum for å behandle og vedta saker. Tidligere ble lovsaker behandlet og vedtatt av Odels- og Lagtinget. Høyesterett settes i plenum med samtlige dommere i prinsipielt viktige saker. Det kan være hvis det kan være aktuelt å fravike et prejudikat eller vurdere om en lov er i strid med Grunnloven.

Også innen samfunnslære brukes plenum om fellessamling etter komite- eller arbeidsgruppemøter.
Rykkinn skole

**Rykkinn skole** er en offentlig barneskole som ligger på Rykkinn i Bærum kommune i Akershus. Skolen ble etablert som en barne- og ungdomsskole i 2006 etter en sammenslåing av Gommerud skole og Berger skole. Avdeling Berger dekket 1.–5. trinn, mens Gommerud dekket 6.–10. trinn. De to avdelingene lå på hver sin side av Rykkinnhallen. Rykkinn skole avdeling Gommerud ble i 2018 slått sammen med Belset skole til Eineåsen skole. I dag er Rykkinn skole en selvstendig barneskole som tar elever fra 1.–7. trinn. Det nye skolebygget sto ferdig i 2016 etter 2 år, med bygging fra 2014 da det gamle bygget på Berger ble revet.

## Eksterne lenker
*
Hildur

**Hildur** er en islandsk variant av kvinnenavnet Hild, som har opprinnelse i det norrøne navnet *Hildr* og kan komme av det norrøne ordet *hildr* eller det gammelhøytyske ordet *hiltja* som begge betyr «kamp».

Hildur har norsk og svensk navnedag 18. januar, og finsk navnedag 22. februar.

## Utbredelse
Tabellen nedenfor gir en detaljert oversikt over populariteten til fornavnet Hildur i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Hildur Horn Øien (f 1940), norsk politiker
* Hildur Bjarnadóttir (f 1969), islandsk bildekunstner
* Hildur Guðnadóttir (f 1982), islandsk cellist
* Hildur Jackson, dansk forfatter og miljøverner

## Referanser


## Eksterne lenker
*
Marcus Pløen Ingstad

**Marcus Pløen Ingstad** (født 18. august 1837 i Kristiania, død 24. september 1918) var en norsk jurist og professor i lovkyndighet  ved Universitetet i Oslo fra 1870-1918. Han var kjent som ekspert på romerrett.

Han ble cand.philos. i 1856 og cand.jur. i 1861 ved hjembyens Det Kongelige Frederiks Universitet.  Fra 1862 var han manuduktør i rettsvitenskap, altså privatlærer.  I 1865 ble han universitetsstipendiat og i 1870 etterfulgte han Schweigaard som professor, selv om det skulle gå flere år før han fikk sin dr.jur. i 1877 fra Uppsala universitet som samme året ga ham et æresdoktorat.  Mellom 1880 og 1891 var han beskikket assessor i Høyesterett.  Ingstad ble innvalgt i Det Norske Videnskaps-Akademi.

## Familieaffærer
__NOTOC__
Han var sønn av Fredrik Emil Ingstad (1808–77) og Louise Platou (1812–43). Mora var datter av Ludvig Stoud Platou av slekten Platou. Faren var overrettsjustitiarius og nevø av trelastmagnaten Marcus Pløen (1778–1836). Marcus giftet seg i 1866 med Dorothea Greve (1839–1927). Sønnen Olav Ingstad (1867–1958) ble byingeniør i Bergen og var far til forskeren Helge Ingstad (1899–2001).

## Verker
* 
* *Forelæsninger over Den romerske arveret* (1916)
* *Forelæsninger over romersk familieret* (1917)
* 
## Referanser
Hild

**Hild** er et norsk og svensk kvinnenavn med norrøn opprinnelse. Navnet betyr «kamp». Navnet er kjent brukt i England fra 600-tallet, og er i dag mest brukt i Norge, men er sjeldent.

## Etymologi
*Hild* har opprinnelse i det norrøne navnet *Hildr* og kan komme av det norrøne ordet *hildr* eller det gammelhøytyske ordet *hiltja* som begge betyr «kamp».

## Utbredelse
*Hild* er kjent brukt i England på 600-tallet.

*Hild* er i dag et sjeldent navn.

|}

## Kjente personer med navnet
Personene i listen er ordnet kronologisk etter fødselsår.
* Hild (ca. 614–680), angelsaksisk abbedisse og helgen, kjent som St. Hilda av Whitby
* Hild Hognesdotter (600-tallet), svensk dronning nevnt i Ynglingesagaen
* Hild Eiriksdotter	(700-tallet), norsk kongsdatter nevnt i Ynglingesagaen
* Hild Rolvsdotter (800-tallet), norsk skald nevnt i Harald Hårfagres saga
* Hild Haaheim (født 1960), norsk forfatter og oversetter
* Hild Sofie Tafjord (født 1974), norsk musiker og komponist innen eksperimentell musikk
* Hild Sørby, norsk professor i estetiske fag
* Hild Rief, norsk klesdesigner

## Referanser


## Eksterne lenker
*
Schafstedt

**Schafstedt** er en kommune i kretsen Ditmarsken i Schleswig-Holstein, Tyskland. Schafstedt hører under Midtre Ditmarskens amt, og lå inntil 25. mai 2008 i Albersdorfs amt.

## Referanser


## Eksterne lenker
*
Knut Berg (kunsthistoriker)

**Knut Berg** (født 4. august 1925 i Oslo, død 29. november 2007 i Oslo) var en norsk kunsthistoriker som er mest kjent for sitt arbeid som direktør for Nasjonalgalleriet, hvor han begynte som konservator i kobberstikk- og håndtegningssamlingen i 1965 og avanserte til leder for institusjonen fra 1973 til 1995. Han etterfulgte Sigurd Willoch og Jens Thiis i stillingen. Selv om han la ned et stort arbeid for å få større lokaler til Nasjonalgalleriet, gikk han av med pensjon før det var en realitet. Men han realiserte tanken om å skille ut Museet for Samtidskunst fra resten av Nasjonalgalleriet.

Knut Berg var sønn av Arno Berg, den første byantikvar i Oslo. Som sin far ble også Knut Berg engasjert i Selskapet for Oslo Bys Vel, hvor han var styremedlem fra 1972 og styreleder i perioden 1981 til 1985. Farens engasjement ble ført videre til sønnen, som var styreleder i «Stiftelsen Militærhospitalet» i 26 år. Da faren ikke lyktes i å få fredet Empirekvartalet i Oslo, førte sønnen kampen videre for i alle fall å få reddet noe. Laftebygningen Militærhospitalet var blitt demontert i 1963, men ble gjenreist på Grev Wedels plass i 1983. I 1987 ble den fredet og tildelt Europa Nostras medalje for fremragende antikvarisk innsats. 

Knut Berg var medlem av Det norske vitenskapsakademi og Kommandør av St. Olavs Orden.

## Utvalgt bibliografi
* *Studies in Tuscan twelfth-century illumination* 1967 Doktorgradsavhandling
* *Norges Kunsthistorie* 1981 – 1983 ISBN 82-05-12264-4 (7 bind) I samarbeid med Christian Norberg-Schulz
* *Norsk kunstnerleksikon : bildende kunstnere, arkitekter, kunsthåndverkere* 1982 ISBN 82-00-06535-9  I samarbeid med Stephan Tschudi-Madsen, Oscar Thue, Glenny Alfsen og Anne Aaserud
* *Norsk malerkunst* 1993 ISBN 82-05-20587-6 I samarbeid med Anne Wichstrøm og Marit Lange

## Referanser


## Kilder
* Nekrologer av Sidsel Helliesen, Jan Sigurd Østberg og Alf Bøe i Aftenposten 5. desember 2007
Schalkholz

**Schalkholz** er en kommune i kretsen Ditmarsken i Schleswig-Holstein, Tyskland. Schalkholz hører under Eiderens amt, og lå inntil 1. januar 2008 i Tellingstedts amt.

## Politikk
Erwin Grap som representerer den lokale listen *WGS* er borgermester.

### Kommunevalg 2003
Resultater for kommunevalget den 2. mars 2003:

*WGS – 58,4 % – 6 seter 
*CDU – 35 % – 3 seter
*SPD – 6,6 % – ingen seter i kommunestyret

Valgdeltakelsen lå på 64,9 prosent.

## Personer
Kjente personer fra Schalkholz:
*Helmut Wandmaker (1916–2007), forfatter og gründer.

## Referanser


## Eksterne lenker
*
Wenche Margrethe Myhre

**Wenche Margrethe Myhre** (født 1940) er en norsk programskaper, programleder og journalist. Hun var ansatt i NRK i 40 år.

Wenche Margrethe Myhre er utdannet sosionom, men begynte i NRK i 1967 som programleder i Jakob Skarstein sin nyopprettede *[[Middagsstunden]]*, et lett ettermiddagsprogram beregnet på eldre lyttere. Hun var siden innom redaksjoner som *Ord for dagen*, *På direkten*, *To i P2*,  *[[Ekko (radioprogram)|Ekko]]*, *I søkelyset*, *[[Oppriktig talt]]* og TV-programmet *[[På sparket]]*. Dessuten var hun i mange år medarbeider i P2s populære samfunnsprogram *[[Sånn er livet]]*. Hun var programleder i tv-programmet *[[Etter Dagsrevyen]].* 

Wenche Margrethe Myhre ble særlig kjent for kritiske sosialreportasjer og programmer, blant annet om tabubelagte temaer som psykiatri, kriminalomsorg, abort og  incest. Hun foretok også intervjuer med representanter for befolkningsgrupper som funksjonshemmede, psykiatriske pasienter, kriminelle, demente og ensomme. Hun utgav i 1977 boka *Kjærlighetens lykke og ulykke – 22 kvinneportretter* sammen med journalisten Åshild Ulstrup og i 1980 *Fortalt til en fremmed – bevegelseshemmede og seksualitet* sammen med Inger Johanne Agerup.

Wenche Margrethe Myhre mottok Jonasprisen fra Norges spesiallærerhøyskole i 1986 for «seriøs og uvanlig kompetent radiojournalistikk». Hun fikk også Prix Radio i 2004 for årets beste intervju for et intervju med en Alzheimerpasient og hans kone. Fra 1987 var hun også redaktør for helse- og sosialmagasinet Liv.

Wenche Margrethe Myhre levde i flere år sammen med komponisten Geirr Tveitt og seinere helsedirektøren Torbjørn Mork. Hun ble pensjonist høsten 2007, men fortsatte som frilansjournalist for NRK.

## Referanser
Nettbuss Ringerike

**Nettbuss Ringerike AS**, tidligere **Ringeriksbuss AS**, var et heleid datterselskap av Nettbuss med hovedkontor på Hønefoss. Selskapet hadde ruter i Ringeriks-området og Hadeland, i tillegg til TIMEkspressen linje 4 mellom Hønefoss og Oslo.

## Historie
Selskapet ble etablert av NSB Biltrafikk i 1998 som *Ringeriksbuss AS* ved at Engeseth Busslinjer og Valdresbussen ble slått sammen, og endret navn til *Nettbuss Ringerike AS* 10. februar 2000 i forbindelse med overgangen til Nettbuss.

1. januar 2003 ble Nettbuss Hadeland Innfusjonert.

Nettbuss Ringerike ble 1. juli 2010 delt mellom selskapene Nettbuss Drammen og Nettbuss Lillestrøm.
Blåhøe (Vågå)

**Blåhø** (også skrevet *Blåhøi*, *Blåhøa* og *Blåhø*) er et fjell i Vågå og Dovre kommune i Innlandet. Fjellet har to navn, da det kan sees både fra Dovre og fra Vågå, på Dovre heter det Jetta og i Vågå heter det Blåhø. Det har en høyde på  meter over havet. Det er bilvei helt til toppen, Norges tredje høyeste vei.

Fra toppen er det panoramautsikt til Jotunheimen, Reinheimen, Rondane og  Dovrefjell, samt bygdene Dovre, Lesja, Sel og Vågå. Det heter seg at man kan se syv prestegjeld fra Blåhø/Jetta. Det er meget god utsikt til Rondanemassivet og Snøhetta.

Det arrangeres en del sykkelritt og løp opp til toppen. Et av dem er løpet Blåhø Opp, der også utøvere i eliteklassen deltar. Det er også populært å kjøre terrengmotorsykkel opp til toppen.

Området er også godt egnet for hanggliding og paragliding. Riksanlegget for luftsport ligger i Vågå ca. to mil fra Blåhø.

Det er god plass til å parkere biler på det høyeste punktet der senderen står. Senderen på toppen heter Jettasenderen og blir matet fra Tronsenderen i Alvdal. Den sender telekommunikasjon samt TV- og radiosignal, både digitalt og analogt, direkte eller via omformere til ca. 35&nbsp;000 innbyggere og ca. 40&nbsp;000 hytter i kommunene Skjåk, Lom, Vågå, Lesja, Dovre, Sel, Nord-Fron, Sør-Fron, Ringebu og deler av Øyer.

Veien til toppen ble bygget først på 1960-tallet, i forbindelse med utbyggingen av senderen som stod ferdig i 1963. Veien er røff. Kjøring på eget ansvar. Veien er bomvei og prisen er 50 kroner. Betales med kun kort.

## Galleri

File:BlaahoeeVaaga01.jpg|Bomvei|alt=Blåhøe (Vågå), Norway
File:BlaahoeeVaaga02.jpg|Bomvei|alt=Blåhøe (Vågå), Norway
File:BlaahoeeVaaga03.jpg|Radiolink|alt=Blåhøe (Vågå), Norway
File:BlaahoeeVaaga04.jpg|Radiolink|alt=Blåhøe (Vågå), Norway
File:BlaahoeeVaaga05.jpg|Gubrandsdalen|alt=Blåhøe (Vågå), Norway
File:BlaahoeeVaaga07.jpg|Mot Otta|alt=Blåhøe (Vågå), Norway
File:BlaahoeeVaaga09.jpg|Mot Lom|alt=Blåhøe (Vågå), Norway
File:BlaahoeeVaaga11.jpg|Toppen|alt=Blåhøe (Vågå), Norway
File:BlaahoeeVaaga12.jpg|Veien ned|alt=Blåhøe (Vågå), Norway
File:BlaahoeeVaaga14.jpg|Veien opp|alt=Blåhøe (Vågå), Norway
File:BlaahoeeVaaga15.jpg|Veien ned|alt=Blåhøe (Vågå), Norway
File:BlaahoeeVaaga17.jpg|Veien ned|alt=Blåhøe (Vågå), Norway


## Se også
* Blåhø – for fjell med lignende navn

## Referanser
Arteria canalis pterygoidei

**Arteria canalis pterygoidei** (også kalt **arteria Vidiana**) er i anatomien navnet på en liten, ikke alltid tilstedeværende gren fra arteria maxillaris som løper inn i canalis pterygoideus og anastomerer med en gren fra arteria maxillaris.

## Se også
* Nervus canalis pterygoidei

## Eksterne lenker
*
M2M

:*For det mobile kommunikasjonsmarkedet M2M, se: [[maskin-til-maskin kommunikasjon]].*

**M2M** er en norsk popduo bestående av Marion Ravn og Marit Larsen, begge fra Lørenskog. Duoen startet med utgivelsen *Marit & Marion Synger kjente barnesanger*, utgitt av EMI i 1996. De ble oppdaget av musikkprodusentene Kenneth M. Lewis og Kai Robøle, og fikk platekontrakt med Atlantic Records i 1998. Både Lewis og Robøle har produsert M2M-låter. Duoen var aktiv i perioden 1999 til 2002. På den tiden ga de ut to album og solgte totalt 12 millioner album og singler på verdensbasis. 

Deres første single «Don’t Say You Love Me» ble gitt ut i 1999 og kom med i den første Pokémon-filmen, noe som resulterte i gode salgstall i en rekke land. Debutalbumet *[[Shades of Purple]]* ble gitt ut i 2000 og nådde toppen på albumlisten i Norge og flere land i Asia. Samme år varmet duoen opp for den amerikanske gruppen Hanson på en turné i USA, Canada og Mexico. For albumet og «Don’t Say You Love Me»  ble de nominert til Spellemannprisen 2000 i klassene popgruppe og årets låt. Under utdelingen av HitAwards i 2000 vant de klassen årets norske gruppe.

I 2002 kom albumet *[[The Big Room]]*. I forbindelse med lanseringen av albumet opptrådte de i episode nummer 100 av amerikanske TV-serien *[[Dawson's Creek]]* og varmet opp for den amerikanske artisten Jewel. Albumet solgte imidlertid ikke like bra som det første, og plateselskapet Atlantic Records ønsket i stedet å satse på Marion Ravn som soloartist. Duoen ble dermed oppløst høsten 2002. I 2024 ble duoen gjenforent. Året etter var de blant ni artister som ble nominert til innlemmelse i Rockheim Hall of Fame.

## Diskografi
### Album
* : *Marit & Marion synger kjente barnesanger* (ikke utgitt under navnet M2M)
* : *[[Shades of Purple]]*
* : *[[The Big Room]]*
* : *[[The Day You Went Away: The Best of M2M]]*

### Singler
* : «Don't Say You Love Me»
* : «Mirror Mirror»
* 2000: «The Day You Went Away»
* 2000: «Pretty Boy»
* 2000: «Everything You Do»
* 2000: «Girl In Your Dreams»
* : «Everything»
* 2002: «What You Do About Me»
* 2002: «Wanna Be Where You Are» (kun på Filippinene) 
* 2002: «Don't» (promosjonsingle utgitt i USA) 

## Referanser


## Eksterne lenker
* 
*  M2M i Norsk pop- og rockleksikon